تورکییه سیاحت آژانسلاری بیرلیگی (تورساب) یؤنتیم قورولو باشقانی فیروز باغلیکایا، گله‌جک ایل روسیادان گلن توریست ساییسینین ۷ میلیونو گئچمه‌سینی گؤزلدیکلرینی سؤیله‌دی.
باغلیکایا، روسیا ایچ ایشلری باخانلیغی امکداشلاری و دیگر قوروملارداکی گوونلیک گؤره‌ولیلرینین تعطیله گله‌بیله‌جگی اؤلکه‌لر آراسینا تورکییه‌نین آلینماسینا دایر قراری دگرلندیردی.
تورکییه‌یه گله‌جک روس وطنداشلارینین معین بیر قیسمینین محدود اولماسینین، بیر مدت‌دیر اؤزلرینی راحاتسیز ائد‌ن بیر مؤوضوع اولدوغونا ایشاره ائد‌ن باغلیکایا،
"دفعه‌لرله هم مدنیت و توریزم باخانلیغی، هم تورساب، مختلیف اورگانلار مراجعت ائد‌رک بونون دوزلدیلمه‌سی قونوسون‌دا یاردیملار ایستدیک. سونون‌دا سس ائشیدیلدی دئمک کی، بئله بیر قرار آلدیلار. هامیمیز چوخ موتلویوق" دئیه دانیشدی.
روسیادا اؤنملی بیر بازارین تکرار تورکییه توریزمینه آچیلدیغینی وورغولایان باغلیکایا، "چونکو عایله‌لریله بیرلیک‌ده باخدیغینیز زامان ۴-۵ میلیونلوق بیزه سیاحت ائده‌بیلمه‌یه‌ن بیر بازار یئنی‌دن آچیلمیش اولدو.
۲۰۲۰.جی ایلده‌ن اعتباراً چوخ جدی آرتیشلار گله‌جک‌دیر. گلن ایل روسیادان گلن توریست ساییسینین ۷ میلیونو گئچمه‌سینی گؤزلییریک" دئدی.
